

 **REPUBLIKA HRVATSKA**

**ŠIBENSKO - KNINSKA ŽUPANIJA**

**GRAD DRNIŠ**

 **GRADONAČELNIK**

KLASA: 302-02/20-20/1

URBROJ: 2182/06-20-03

Drniš, 8. siječnja 2020. godine

POZIV NA DOSTAVU PONUDA

u postupku nabave

***Usluga izrade financijske revizije projekta „Razvoj gospodarstva Grada Drniša kroz ulaganje u poslovnu zonu Drniš“ KK.03.1.2.03.0065***

Poziv se objavljuje na internetskim stranicama Naručitelja: [www.drnis.hr](http://www.drnis.hr)

Drniš, siječanj 2020. godine

Naručitelj Grad Drniš pokreće postupak jednostavne nabave usluge izrade financijske revizije projekta „Razvoj gospodarstva Grada Drniša kroz ulaganje u poslovnu zonu Drniš“ za koji sukladno članku 12. Zakona o javnoj nabavi („NN“ broj 120/16) nije obvezan provesti jedan od postupaka propisan Zakonom, s obzirom da je procijenjena vrijednost nabave manja od 200.000,00 kn bez PDV-a. Nabava se provodi sukladno Pravilniku o provedbi postupka jednostavne nabave („Službeni glasnik Grada Drniša“, broj 02/17).

**1. Podaci o Naručitelju:**

GRAD DRNIŠ,

Trg kralja Tomislava 1, 22 320 Drniš,

OIB: 38309740312,

Tel: 022/888-830,

Fax: 022/888-831,

[www.drnis.hr](http://www.drnis.hr) ,

Odgovorna osoba: mr.sc. Josip Begonja, gradonačelnik

**2. Osoba za kontakt:**

Ivana Sučić, voditelj projekta, tel:022/888-845,, e-mail: ivana.sucic@drnis.hr

**3. Popis gospodarskih subjekata s kojima je Naručitelj u sukobu interesa:**

Gospodarski subjekti s kojima je Naručitelj u sukobu interesa u smislu članka 76. i 77. Zakona o javnoj nabavi („NN“ broj 120/16), a vezano uz ovaj postupak nabave, Naručitelj ne smije sklapati ugovor o javnoj nabavi sa sljedećim gospodarskim subjektima ( u svojstvu ponuditelja, člana zajednice i podugovaratelja):

1. KONAK d.o.o., Zadar, A. Hebranga 6D, OIB:54042795963

2. FAGUS d.o.o., Drniš, fra Joze Jerkovića 1, OIB: 36556925512

3. HRVATSKI TELEKOM, Zagreb, Ulica Roberta Frangeša Mihanovića 1, OIB: 81793146560.

**4. Evidencijski broj nabave:**

JN 03/20.

**5. Vrsta postupka nabave:**

Jednostavna nabava.

**6. Procijenjena vrijednost nabave:**

90.000,00 kn bez PDV-a.

**7. Vrsta ugovora o nabavi:**

Ugovor o nabavi (jednostavna nabava).

**8. Navod sklapa li se ugovor o nabavi ili ispisuje narudžbenica:**

Za navedenu nabavu predviđa se potpisivanje ugovora o nabavi sa odabranim Ponuditeljem.

**9. Predmet nabave:**

Predmet nabave je izrada financijske revizije projekta „Razvoj gospodarstva Grada Drniša kroz ulaganje u poslovnu zonu Drniš“ KK.03.1.2.03.0065, a sukladno pozivu na dostavu ponuda, projektnom zadatku i troškovniku.

CPV – 79313000-1

U članku 8. točka 8.1. Posebnih uvjeta Ugovora o dodjeli bespovratnih sredstava za projekte koji se financiraju iz Europskih strukturnih i investicijskih fondova u financijskom razdoblju 2014.-2020. oznake **KK.03.1.2.03.0065,** sklopljenog između Grada Drniša, Ministarstva gospodarstva, poduzetništva i obrta i Središnje agencije za financiranje i ugovaranje programa i projekta Europske komisije Grad Drniš, kao korisnik sredstava, ima obvezu izrade i dostave Revizorskog izvješća neovisnog ovlaštenog revizora o verifikaciji troškova projekta „Razvoj gospodarstva Grada Drniša kroz ulaganje u poslovnu zonu Drniš“ KK.03.1.2.03.0065 uz Završno izvješće o provedbi.

Svrha revizije EU projekata je potvrda da su svi troškovi nastali na projektu uistinu nastali u svrhu provedbe projekta, da su predviđeni u budgetu projekta, te da su u skladu sa kriterijima prihvatljivosti troškova koje propisuje EU.

Sukladno članku 15.9. Općih uvjeta koji se primjenjuju na projekte iz europskih strukturnih i investicijskih fondova u financijskom razdoblju 2014.-2020. revizorsko izvješće mora sadržavati najmanje:

* jamstvo da su izdaci plaćeni u razdoblju prihvatljivosti
* da se izdaci odnose na stavke odobrene ugovorom o dodjeli bespovratnih sredstava
* da su se poštivale ugovorne odredbe
* da se navedeno može potvrditi odgovarajućom dokumentacijom te računovodstvenim sustavom bilježenja podataka.

Revizijsko izvješće mora biti opisnog karaktera te iz njega mora biti jasno vidljivo koje su sve radnje provedene, kao i rezultati navedenih radnji.

**10. Opis i oznaka grupe ili dijelova predmeta nabave, ako je dopušten takav način nuđenja:**Nije dozvoljeno nuđenje po grupama ili dijelovima predmeta nabave.

**11. Količina predmeta nabave:**

Sadržano u Troškovniku- Prilog II. Ponuditelj je dužan ponuditi cjelokupan predmet nabave- prema Projektnom zadatku i Troškovniku iz priloga ovog Poziva na dostavu ponuda.

**12. Troškovnik:**

S obzirom da je Ponuditelj dužan ponuditi cjelokupan predmet nabave obvezan je držati se sljedećih uputa za popunjavanje Troškovnika:

* Cijene stavke (jedinične cijene) navedene u Troškovniku moraju biti iskazane bez obračunatog PDV-a,
* Ponuditelj mora ispuniti sve stavke Troškovnika u skladu s obrascem Troškovnika. Ponuditelj treba upisati cijenu za svaku stavku Troškovnika koja u stupcu „Količina“ ima navedenu numeričku vrijednost,
* Prilikom ispunjavanja Troškovnika Ponuditelj „Ukupnu cijenu“ stavke izračunava kao umnožak „Količine“ i „Jedinične cijene“ stavke,
* **U cijenu ponude moraju biti uračunati svi „troškovi“ i „popusti“.**

**13. Mjesto izvršenja:**

Uredski prostori Naručitelja i Ponuditelja.

**14. Rok izvršenja:**

Izvršavanje usluge financijske revizije projekta započet će s danom obostranog potpisa ugovora. Rok izvršenja ugovora je do kraja provedbe projekta.

**15. Razlozi isključenja Ponuditelja iz postupka jednostavne nabave i dokumenti kojima Ponuditelj dokazuje da ne postoje razlozi za isključenje:**

**15.1. Obvezni razlozi isključenja**

Naručitelj će isključiti ponude ponuditelja ukoliko postoje sljedeći razlozi za isključenje ponuda:

**15.1.1. Nekažnjavanje**

Ako je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena za bilo koje od slijedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:

a) prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,

b) prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona ("Narodne novine", br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

Gospodarski subjekt dužan je u ponudi dostaviti **izjavu.** Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od tri mjeseca računajući od dana upućivanja Poziva na dostavu ponuda.

Odgovarajućom izjavom smatrat će se i popunjen ***Prilog 4. ove Dokumentacije.***

Naručitelj može tijekom postupka nabave radi provjere okolnosti iz ove točke od tijela nadležnog za vođenje kaznene evidencije i razmjenu tih podataka s drugim državama za bilo kojeg ponuditelja ili osobu ovlaštenu za zastupanje gospodarskog subjekta zatražiti izdavanje potvrde o činjenicama o kojima to tijelo vodi službenu evidenciju.

**15.1.2. Plaćene dospjele porezne obveze i obveze za mirovinsko i zdravstveno osiguranje**

Naručitelj će ponuditelja isključiti iz postupka javne nabave ako gospodarski subjekt nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe).

Za potrebe dokazivanja ovih okolnosti gospodarski subjekt dužan je u ponudi dostaviti:

* **Presliku potvrde nadležne Porezne uprave o stanju duga** koja **ne smije biti starija od 30 dana** računajući od dana upućivanja Poziva na dostavu ponuda.

Ako se u zemlji gospodarskog subjekta ne izdaje potvrda Porezne uprave, potrebno je dostaviti važeći jednakovrijedni dokument nadležnog tijela države sjedišta gospodarskog subjekta, ili izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, a koje ne smiju biti starije od 30 dana od dana slanja poziva za dostavu ponude.

**15.1.3. Lažni podaci**

Naručitelj će ponuditelja isključiti iz postupka nabave ako je dostavio lažne podatke pri dostavi dokumenata sukladno ovoj Dokumentaciji. U slučaju postojanja sumnje u istinitost podataka navedenih u dokumentima koje su ponuditelji dostavili, Naručitelj može radi provjere istinitosti podataka od ponuditelja zatražiti da u primjerenom roku dostave izvornike ili ovjerene preslike tih dokumenata i/ili obratiti se izdavatelju dokumenta i/ili nadležnim tijelima.

U slučaju **zajednice ponuditelja** okolnosti u vezi obveznih razloga isključenja utvrđuju se **za sve članove** zajednice ponuditelja pojedinačno. Stoga ponudi zajednice ponuditelja moraju biti priloženi traženi dokumenti na temelju kojih se utvrđuje postoje li razlozi za isključenje za sve članove zajednice ponuditelja.

**16. Uvjeti i dokazi sposobnosti:**

**16.1. Sposobnost za obavljanje profesionalne djelatnosti**

Gospodarski subjekt mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana.

Upis u registar dokazuje se preslikom odgovarajućeg izvoda, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Izvod ili izjava ne smiju biti stariji od 3 mjeseca računajući od dana objave Poziva na dostavu ponuda. U slučaju podnošenja zajedničke ponude, svi članovi zajednice ponuditelja obavezni su pojedinačno dokazati postojanje sposobnosti.

**16.2. Tehnička i stručna sposobnost**

Ponuditelj mora dokazati da je u godini u kojoj je započet postupak nabave i tijekom tri godine koje prethode toj godini, pružio najmanje jednu, a najviše dvije usluge, čiji je predmet pružanja isti ili sličan predmetu nabave u ovom postupku, a čija ukupna (zbrojena) vrijednost je jednaka ili viša od procijenjene vrijednosti predmeta nabave u ovom postupku.

Kao dokaz tehničke i stručne sposobnosti, ponuditelj treba dostaviti popis pruženih usluga tijekom tekuće i tri prethodne godine. Popis pruženih usluga treba sadržavati vrijednosti pruženih usluga, datum, te naziv strane kojoj se pružila usluga.

Ako je potrebno, javni Naručitelj može izravno od druge strane zatražiti provjeru istinitosti podataka.

Da bi gospodarski subjekt dokazao sposobnost, mora dokazati da je pružao predmetne usluge najmanje na jednom, a najviše na dva projekta u visini procijenjene vrijednosti nabave (bez PDV-a).

**17. Uvjeti i zahtjevi koji moraju biti ispunjeni sukladno posebnim propisima**

Ponuditelj mora dokazati da ispunjava zahtjeve za obavljanje usluge revizije u Republici Hrvatskoj propisane posebnim propisima kojima se uređuje obavljanje revizije (Zakon o reviziji (NN127/17), Pravilnik o izdavanju odobrenja za rad ovlaštenom revizoru i revizorskom društvu (NN 27/19)).

U tu svrhu odabrani Ponuditelj je obavezan najkasnije po izvršnosti Odluke o odabiru, odnosno prije potpisivanja Ugovora dostaviti važeće odobrenje za rad (obavljanje revizorskih usluge) i to:

* Rješenje o odobrenju za rad koje revizorskom društvu izdaje Ministarstvo financija RH temeljem Zakona o reviziji (NN 127/17);
* Odobrenje i suglasnost koje je na snazi temeljem Zakona o reviziji (NN 127/17) izdano od Hrvatske revizorske komore.

Detaljne informacije i upute su ponuditeljima na raspolaganju na internetskim stranicama nadležnog ministarstva <http://www.mfin.hr/hr/odobrenje-za-rad-ovlastenom-revizoru>.

Gospodarski subjekt sa poslovnim nastanom u nekoj drugoj državi dostavit će odobrenje sukladno pravu države državljanstva, odnosno poslovnog nastana.

**18. Pravila dostavljanja dokumenata:**

Sve dokumente koje javni Naručitelj zahtijeva Ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave. Prije donošenja Odluke o odabiru, javni Naručitelj **može** od najpovoljnijeg Ponuditelja s kojim namjerava sklopiti ugovor o nabavi zatražiti dostavu izvornika ili ovjerenih preslika jednog ili više dokumenata koji su traženi točkama 15. i 16. ovog Poziva na dostavu ponuda.

Za potrebe dostavljanja ovih dokumenata, Ponuditelju će se ostaviti primjereni rok (min. 5 dana od dana dostave zahtjeva).

Izvornici ili ovjerene preslike dokumenata ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima gospodarski subjekt mora dokazati da i dalje ispunjava uvjete koje je javni Naručitelj odredio u postupku jednostavne nabave.

Ako najpovoljniji gospodarski subjekt u ostavljenom roku ne dostavi sve tražene izvornike ili ovjerene preslike dokumenata, i/ili ne dokaže da i dalje ispunjava uvjete koje je odredio javni Naručitelj, javni Naručitelj će isključiti takvog Ponuditelja odnosno odbiti njegovu ponudu. U tom slučaju javni Naručitelj će ponovno izvršiti rangiranje ponuda prema kriteriju za odabir ponude ne uzimajući u obzir ponudu Ponuditelja kojeg je isključio odnosno Ponuditelja čiju je ponudu odbio te pozvati novog najpovoljnijeg Ponuditelja da dostavi traženo.

**19. Vrsta, sredstvo i uvjeti jamstva:**

**Jamstvo za ozbiljnost ponude**

Ponuditelj je obvezan u ponudi dostaviti jamstvo za ozbiljnost ponude u obliku zadužnice ili bjanko zadužnice ovjerene kod javnog bilježnika u visini od 2.600,00 kn (dvijetisućešestokuna).

Zadužnicu će odabrani Ponuditelj dostaviti popunjenu sukladno Pravilniku o obliku i sadržaju bjanko zadužnice ( („NN“ broj 115/12 i 82/17).

Naručitelj će jamstvo za ozbiljnost ponude naplatiti u slučaju:

* odustajanja Ponuditelja od svoje ponude u roku njezine valjanosti,
* nedostavljanja ažuriranih popratnih dokumenata,
* neprihvaćanja ispravka računske pogreške,
* odbijanja potpisivanja ugovora,
* nedostavljanja jamstva za uredno ispunjenje ugovora.

Neovisno o sredstvima jamstva koje je Naručitelj odredio ovom točkom Poziva na dostavu ponuda, Ponuditelj može kao jamstvo dati novčani polog u traženom iznosu. U tom slučaju Ponuditelj je obvezan novčani polog uplatiti na žiro račun Naručitelja **HR 3424070001809500006, model: HR 68, poziv na broj 7242-OIB uplatitelja, opis plaćanja: polog- jamstvo za ozbiljnost ponude Ev.broj 03/20.**

**Jamstvo za uredno ispunjenje ugovora**

Ponuditelj je dužan dostaviti jamstvo za uredno ispunjenje ugovora za slučaj povrede ugovornih odnosa. Jamstvo mora glasiti na iznos od 10% (deset posto) ukupne vrijednosti ugovora bez PDV-a , a odabrani Ponuditelj mora ga dostaviti u trenutku potpisivanja ugovora s rokom važenja sve dok traju ugovorne obveze. Ponuditelj je dužan dostaviti jamstvo u obliku zadužnice ili bjanko zadužnice ovjerene od strane nadležnog tijela.

Jamstvo može dostaviti bilo koji član Zajednice ponuditelja u cijelosti ili parcijalno s drugim članom, ali pod uvjetom da jamstvo za uredno ispunjenje ugovora, u bilo kojem slučaju treba iznositi 10% (deset posto) od vrijednosti ukupno ugovorenih usluga bez PDV-a.

Ako Ponuditelj uplaćuje novčani polog kao jamstvo za uredno ispunjenje ugovora , isti će uplatiti u korist Naručitelja (Grad Drniš, Trg kralja Tomislava 1, 22 320 Drniš, OIB:38309740312), **IBAN HR** **3424070001809500006, model: HR 68, poziv na broj 7242-OIB uplatitelja, opis plaćanja: polog- jamstvo za uredno ispunjenje ugovora – financijska revizija Zona**

**20. Oblik, sadržaj i način izrade ponude:**

Ponuditelj se pri izradi ponude mora pridržavati zahtjeva i uvjeta iz ovog Poziva. Propisani tekst Poziva na dostavu ponuda ne smije se mijenjati i nadopunjavati.

Poziv na dostavu ponuda Ponuditelj može preuzeti s internetskih stranica Grada Drniša ([www.drnis.hr](http://www.drnis.hr)).

Ponuda treba biti popunjena prema uputama iz Poziva na dostavu ponuda.

Ponudu obvezno sačinjavaju:

1. Ponudbeni list

2. Popunjeni Troškovnik

3. Dokumenti kojima Ponuditelj dokazuje da ne postoje razlozi isključenja

4. Traženi dokazi sposobnosti (prema naznačenom u Pozivu na dostavu ponuda)

5. Ostalo traženo u ovom Pozivu na dostavu ponuda (ovjeren projektni zadatak).

Ponuda se izrađuje na način da čini cjelinu. Ponuda mora biti uvezana u cjelinu na način da se onemogući naknadno vađenje ili umetanje listova (npr. jamstvenikom).

Stranice ponude se označavaju brojem na način da je vidljiv redni broj stranice i ukupan broj stranica ponude.

Ponuda se dostavlja u izvorniku, papirnatom obliku, potpisana od strane odgovorne osobe Ponuditelja ili osobe koju je odgovorna osoba Ponuditelja pisanom punomoći ovlastila za potpisivanje ponude ( u tom slučaju uz ponudu se obvezno prilaže i punomoć za potpisivanje ponude).

Ponuda se piše neizbrisivom tintom.

**27. Datum, vrijeme, mjesto i način dostave ponuda:**

Rok za podnošenje ponuda je **20. siječnja 2020. godine do 12:00 sati,** bez obzira na način dostave (osobno ili poštom), na adresu:

**GRAD DRNIŠ**

**Trg kralja Tomislava 1**

**22 320 DRNIŠ**

**s naznakom:**

**„Ponuda- Usluga izrade financijske revizije projekta u okviru provedbe projekta „Razvoj gospodarstva Grada Drniša kroz ulaganje u poslovnu zonu Drniš“, EV – JN - 03/20, NE OTVARATI“**

Zatvorenu omotnicu s ponudom Ponuditelj predaje neposredno ili preporučenom poštanskom pošiljkom s nazivom i adresom Naručitelja, nazivom i adresom Ponuditelja.

**22. Dopustivost alternativnih ponuda:**

Alternativne ponude nisu dopuštene.

**23. Način izračuna cijene:**

Cijena ponude je nepromjenjiva, te se izražava u kunama za cjelokupni predmet nabave brojkama i slovima. U cijenu ponude su uračunati svi troškovi i popusti, bez poreza na dodanu vrijednost, koji se iskazuje zasebno.

Ispravci u ponudi moraju biti vidljivi (bez korištenja korektora, već pogreške precrtati linijom), te uz navod datuma ispravka potvrđeni potpisom ovlaštene osobe Ponuditelja.

**24. Rok, način i uvjeti plaćanja:**

Plaćanje će se izvršiti nakon izvršenja ugovora.

Plaćanje se obavlja na temelju uredno izvršene usluge i ispostavljenog eRačuna u roku od trideset (30) dana od dana dostave eRačuna prema Gradu Drnišu, Trg kralja Tomislava 1, 22320 Drniš, OIB:38309740312 na IBAN ponuditelja.

Račun treba glasiti na: Grad Drniš, Trg kralja Tomislava 1, 22320 Drniš, OIB:38309740312, s pozivom na broj ugovora i mjestom izvršenja usluge.

Uz eRačun mora biti priložen Zapisnik o uredno izvršenoj usluzi izrade financijske revizije projekta.

Predujam je isključen, kao i traženje sredstava osiguranja plaćanja od strane gospodarskog subjekta.

Na zakašnjele uplate odabrani ponuditelj ima pravo naručitelju obračunati zakonsku zateznu kamatu. U slučaju slanja opomena odabrani ponuditelj nema pravo na naplatu troškova opomena.

**25. Rok valjanosti ponude:**

30 dana od isteka roka utvrđenog za dostavu ponude.

**26. Kriterij odabira ponude:**

Valjana ponuda s najnižom cijenom. Ako dvije ili više valjanih ponuda imaju istu ponuđenu cijenu, Naručitelj će odabrati ponudu koja je zaprimljena ranije.

**27. Otvaranje ponuda**

Otvaranje ponuda je dana 20. siječnja 2020. g. u 12,01 sati u prostorijama Naručitelja. Otvaranje ponuda nije javno.

**28. Rok donošenja Odluke o odabiru:**

15 dana od isteka roka za dostavu ponuda.

**29. Bitni uvjeti ugovora:**

Vrijednost usluga je fiksna za ugovoreni opseg usluga.

**30. Posebne odredbe:**

Na ovaj postupak ne primjenjuje se Zakon o javnoj nabavi („NN“ broj 120/16).

Na Odluku o odabiru najpovoljnije ponude žalba nije dopuštena.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

**Prilog 1:**

**PROJEKTNI ZADATAK:**

O projektu Razvoj gospodarstva Grada Drniša kroz ulaganje u poslovnu zonu „Drniš“:

Projekt **"Razvoj gospodarstva Grada Drniša kroz ulaganje u poslovnu zonu Drniš"** je Grad Drniš u rujnu 2017. godine prijavio u okviru Poziva na dostavu projektnih prijedloga **"Razvoj infrastrukture poduzetničkih zona"** iz OP -a "Konkurentnost i kohezija".

Provedba projekta je započela 10. lipnja 2019. godine i traje do 10. prosinca 2021. godine. Ukupna vrijednost projekta je **9.167.698,25 kuna**, a ukupni prihvatljivi troškovi su 9.140.198,25 kuna, a bespovratna sredstva su dodijeljena u iznosu od 6.855.148,68 kuna, što je 75% od ukupno prihvatljivih troškova.

Projektom će se izgraditi i opremiti istočni dio zone, čime će se aktivirati još dodatnih cca 4,5 ha. Cilj je stvoriti optimalne infrastrukturne i prateće preduvjete za pokretanje poduzetništva na području Grada Drniša. Kroz projekt će se brendirati i određeni vid coworking model rada kao poželjni i opće prihvatljiv model u svim gospodarski razvijenim zemljama svijeta, te će se osigurati brojni potporni sadržaji zainteresiranim poduzetnicima.

Poslovna zona u Drnišu će se kroz ovaj projekt u potpunosti opremiti odgovarajućom komunalnom infrastrukturom:

* odvodnja otpadnih voda (oborinska odvodnja i fekalna kanalizacija)
* vodovodna i hidrantska mreža
* elektroopskrba i rasvjeta
* telekomunikacije,

a provest će se i brojne promotivne i marketinške aktivnosti kako bi Poslovna zona u Drnišu što prije dobila svoju punu funkciju.

**IZRADA REVIZORSKOG IZVJEŠĆA**

Sukladno članku 15.9. Općih uvjeta koji se primjenjuju na projekte iz europskih strukturnih i investicijskih fondova u financijskom razdoblju 2014.-2020. revizorsko izvješće mora sadržavati najmanje:

* jamstvo da su izdaci plaćeni u razdoblju prihvatljivosti
* da se izdaci odnose na stavke odobrene ugovorom o dodjeli bespovratnih sredstava
* da su se poštivale ugovorne odredbe
* da se navedeno može potvrditi odgovarajućom dokumentacijom te računovodstvenim sustavom bilježenja podataka.

Revizijsko izvješće mora biti opisnog karaktera te iz njega mora biti jasno vidljivo koje su sve radnje provedene, kao i rezultati navedenih radnji.

Zadatak revizije je da pregleda činjenične informacije u financijskim izvješćima Korisnika i uspoređuje ih s odredbama i uvjetima Ugovora o dodjeli bespovratnih sredstava za projekte koji se financiraju iz Fondova u financijskom razdoblju 2014.-2020. KK.03.1.2.03.0065 sa svrhom postizanja konačnog cilja: dokazivanja namjenskog trošenja sredstava bez kojih se ne bi mogli ostvariti rezultati Projekta „Razvoj gospodarstva Grada Drniša kroz ulaganje u poslovnu zonu Drniš“. Izvješće o reviziji izdataka treba opisivati svrhu, dogovorene procedure i činjenične nalaze angažiranosti s dovoljno detalja kako bi se omogućilo da Korisnik i nadležna tijela razumiju prirodu i obujam procedura obavljenih od strane Revizora, kao i činjenične nalaze koje je objavio revizor.

***Revizor je dužan dostaviti Izvješće o činjeničnim nalazima u odnosu na obavljenu specifičnu provjeru procedura. Revizorsko izvješće se dostavlja u tri (tri) pisana primjerka i jednom elektronskom primjerku (CD, DVD ili USB stick) na adresu Naručitelja najkasnije u roku od 30 kalendarskih dana od dana završetka obavljanja aktivnosti Projekta „Razvoj gospodarstva Grada Drniša kroz ulaganje u poslovnu zonu Drniš“.***

Financijska revizija projekta obavezna je za sve Korisnike sredstava iz EU projekta, a cilj joj je verifikacija troškova Projekta od strane neovisnog ovlaštenog revizora. Financijsku reviziju projekta provest će ovlašteni revizor, izabran u ovom postupku jednostavne nabave. Pri tome će provjeriti jesu li računovodstvene evidencije i financijska izvješća na Projektu vođeni u skladu s hrvatskim računovodstvenim propisima i standardima, prikazuju li prezentirana financijska izvješća realno i objektivno financijski položaj i uspješnost provedbe Projekta, jesu li svi troškovi uistinu nastali u svrhu provedbe Projekta, jesu li previđeni proračunom i jesu li u skladu sa kriterijima prihvatljivosti troškova koje propisuje EU.

Revizor se upoznaje s uvjetima Ugovora o dodjeli bespovratnih sredstava pregledavanjem Ugovora i njegovih Dodataka i ostalih relevantnih informacija, te upitima kod Korisnika. Revizor dobiva primjerak Ugovora o dodjeli bespovratnih sredstava (kojeg su potpisali Korisnik i Ugovaratelj) s njegovim Dodacima.

Provjerava se je li financijsko izvješće u skladu sa uvjetima navedenim u Ugovoru o dodjeli bespovratnih sredstava.

Revizorsko izvješće je namijenjeno Korisniku bespovratnih sredstava, Gradu Drnišu, koji će kao korisnik bespovratnih sredstava isto dostaviti Središnjoj agenciji za financiranje i ugovaranje programa i projekata Europske unije (PT2-u) uz Završno izvješće o provedbi projekta „Razvoj gospodarstva Grada Drniša kroz ulaganje u poslovnu zonu Drniš“

Odabrani ponuditelj je obvezan provedbu svih aktivnosti u sklopu ugovora provoditi u koordinaciji s projektnim timom, te prisustvovati projektnim sastancima na poziv Naručitelja, koji će se održavati najmanje jednom mjesečno.

Stručni kadar pružatelja usluge izrade financijske revizije projekta treba poznavati sve relevantne zakone i propise Republike Hrvatske i Europske unije koji se na bilo koji način odnose na provedbu predmetnog projekta.

Potpisom ovih Tehničkih specifikacija usluga, suglasni smo iste izvršiti prema navedenim uvjetima, zahtjevima i opisima.

Mjesto i datum: Potpis osobe ovlaštene po zakonu za zastupanje:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M.P.

**PRILOG 2**

**TROŠKOVNIK**

**Predmet nabave: JN 03/20 – *Usluga izrade financijske revizije projekta „Razvoj gospodarstva Grada Drniša kroz ulaganje u poslovnu zonu Drniš“ KK.03.1.2.03.0065***

|  |  |  |  |  |  |
| --- | --- | --- | --- | --- | --- |
| **R.br.** | **Naziv** | **Jed. mjere** | **Količina** | **Jedinična cijena** | **Ukupno cijena** |
| **1** | **2** | **3** | **4** | **5** | **6=5\*4** |
| **1.** | **Usluga izrade financijske revizije projekta „*Razvoj gospodarstva Grada Drniša kroz ulaganje u poslovnu zonu Drniš*“** | **Komplet** | **1** |  |  |
|  **UKUPNO:** |  |
|  **PDV 25%** |  |
|  **SVEUKUPNO:** |  |

U \_\_\_\_\_\_\_\_, dana \_\_\_\_\_\_\_\_2020.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 M.P. (ime i prezime ovlaštene osobe Ponuditelja)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Potpis)

*Napomena: Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno*

**PRILOG 3**

**PONUDBENI LIST br. \_\_\_\_**

**Predmet nabave: JN 03/20 – *Usluga izrade financijske revizije projekta „Razvoj gospodarstva Grada Drniša kroz ulaganje u poslovnu zonu Drniš“ KK.03.1.2.03.0065***

**1. Naručitelj: GRAD DRNIŠ, Trg kralja Tomislava 1, 22320 Drniš, OIB: 38309740312**

**2. Ponuditelj:**

|  |  |
| --- | --- |
| Zajednica gospodarskih subjekata (zaokružiti) \* | DA NE |
| Naziv i sjedište ponuditelja /zajednice gospodarskih subjekata (nepotrebno precrtati: |  |
| Adresa ponuditelja:  |  |
| Odgovorna osoba : |  |
| Osoba za kontakt: |  |
| Broj telefona:  |  |
| Adresa e-pošte: |  |
| OIB / Nacionalni identifikacijski broj prema zemlji sjedišta gospodar. subjekta: |  |
| IBAN, banka: |  |
| Ponuditelj je u sustavu PDV-a (zaokružiti): | DA NE |

**3.Cijena ponude:**

|  |  |
| --- | --- |
| **Cijena ponude** (bez PDV-a): |  |
| **Iznos PDV-a:**  |  |
| **Cijena ponude** (s PDV-om):  |  |

**4. Rok valjanosti ponude**  je \_\_\_\_\_\_\_\_ dana od dana isteka roka za dostavu ponuda.

**PONUDITELJ:**

\_\_\_\_\_\_\_\_\_\_\_\_\_\_\_\_\_\_\_\_\_

 (Pečat i potpis ponuditelja)

U \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_2020. godine.

\*U slučaju zajednice gospodarskih subjekata popuniti Dodatak I ponudbenog lista

Dodatak I Ponudbenom listu1

**PODACI O ČLANOVIMA ZAJEDNICE GOSPODARSKIH SUBJEKATA**

Napomena:

Ovaj list se popunjava za svakog člana zajednice zasebno.

|  |  |
| --- | --- |
| NOSITELJ PONUDE | ČLAN ZAJEDNICE GOSPODARSKIH SUBJEKATA |

(nepotrebno precrtati)

|  |  |
| --- | --- |
| Naziv i sjedište:  |  |
| Adresa:  |  |
| Odgovorna osoba : |  |
| Osoba za kontakt: |  |
| Broj telefona/ Broj faksa:  |  |
| Adresa e-pošte: |  |
| OIB / Nacionalni identifikacijski broj prema zemlji sjedišta gospodar. subjekta: |  |
| IBAN, banka: |  |
| Ponuditelj je u sustavu PDV-a (zaokružiti): PDV-a (zaokružiti): | DA NE |
| Predmet (dio ugovora koji će izvršavati pojedini član zajednice gospodarskih subjekata): |  |
| Količina: |  |
| Postotni dio: |  |
| Vrijednost dijela ugovora koji izvršava pojedini član zajednice gospodarskih subjekata ponuditelja s PDV-om |  |

*Član zajednice ponuditelja ovlašten za komunikaciju s naručiteljem:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **PONUDITELJ:**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Pečat i potpis ponuditelja)

 U \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_2020. godine.

1Ponudi se može priložiti više obrazaca, ovisno o broju članova zajednice subjekata

Prilog 4

Temeljem članka 251 stavka 1. točka 1. i članka 265. stavka 2. Zakona o javnoj nabavi (NN 120/2016), kao osoba ovlaštena za zastupanje gospodarskog subjekta dajem sljedeću:

**IZJAVU O NEKAŽNJAVANJU**

Ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ime i prezime)* direktor/vlasnik i zakonski zastupnik izjavljujem pod kaznenom i materijalnom odgovornošću da niti za mene, a niti za \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime gospodarskog subjekta, adresa, OIB)* ne postoje uvjeti za isključenje iz postupka javne nabave navedeni u čl. 67.st.1.toč.1 Zakona o javnoj nabavi, odnosno da niti meni, a niti gospodarskom subjektu nije izrečena pravomoćna osuđujuća presuda za jedno ili više kaznenih dijela:

1. prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti ,(članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,
2. prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

U \_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_ Direktor/vlasnik:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (*ime, prezime, potpis ovlaštene osobe za zastupanje*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*NAPOMENE:*

*- Izjavu nije potrebno ovjeriti od strane javnog bilježnika ili nadležne sudske ili upravne vlasti ili nadležnog strukovnog ili trgovinskog tijela.*

***- Ako gospodarski subjekt zastupaju zajednički dvije ovlaštene osobe, a ne pojedinačno i samostalno, izjavu daju obje ovlaštene osobe!***

**PRILOG 5.**

**POPIS PRUŽENIH USLUGA**

|  |  |  |  |
| --- | --- | --- | --- |
| **REDNI BROJ** | **VRIJEDNOST USLUGE** | **DATUM PRUŽANJA USLUGA** | **NAZIV DRUGE STRANE (PRIMATELJA USLUGE)** |
|  |  |  |  |
|  |  |  |  |

**u posljednje 3 (tri) godine**

|  |  |  |
| --- | --- | --- |
|  | M.P. | Ponuditelj: |
|  |  |  |
| (mjesto i datum) |  | (potpis ovlaštene osobe) |